Vergadering gehou oor Moreletapark se rol in NG Kerk | Maroela Media
Die Moreletapark-gemeente oorweeg dit om sy bande te verbreek met die NG Kerk nadat die leierskap en die gemeente "vir 40 dae gevas en gebid het om by die Here te hoor aangaande sake wat hul toekoms raak as gemeente".
Die terugvoer wat hierna ontvang is, was eenparig dat die gemeente sy rol binne die NG Kerk moet heroorweeg. Daar is toe besluit om met 'n proses te begin om verskillende opsies te ondersoek en te oorweeg.
Die leierskap van die Moreletapark-gemeente en die moderamen van die NG Kerk se algemene sinode het ná afloop van gister se vergadering in 'n gesamentlike verklaring gesê dit was 'n "baie sinvolle" gesprek.
"Moreletapark se leiers kon hul bekommernis oor die handhawing van die gesag van die Skrif/Bybel en teologiese opleiding met die lede van die moderamen van die algemene sinode deel. Ons gesprek vorm 'n goeie vertrekpunt rakende die proses om mekaar se harte te hoor. Vanuit Moreletapark se geledere volg daar besprekings met die Ring van Elarduspark en die Oostelike Sinode. 'n Finale besluit rakende Moreletapark se rol binne die NG Kerk sal dus eers later geneem word," lui die verklaring.
Die partye het alle gelowiges gevra om saam met hulle te bid vir die rol en toekoms van die NG Kerk asook die kerk in die algemeen.
Die Moreletapark-gemeente het ná die 40 dae van verootmoediging die gemeente, personeel en leierskap genooi om terugvoer te gee aangaande hul belewenis en dit wat die Here vir hulle kom wys het.
Daar is vyf kwessies wat daarna uitgelig is:
Dat die gemeente moet terugkeer na hul roeping om die evangelie uit te dra asook liefde teenoor mense uit te leef.
Dat gemeentelede moeite moet doen met hul persoonlike verhoudings met God en voldoende tyd moet bestee aan die lees van die Bybel en gebed.
Dat daar 'n besef moet wees wie God is, dat God heilig is, dat daar 'n heilige vrees vir Hom moet wees en dat alles in die eerste plek net oor Hom moet gaan.
Dat leierskap met durf toegepas moet word en sal opstaan vir die waarheid en gesag van die Skrif/Bybel.
Ek wonder of hulle nog die plakkerskamp onderhou wat net agter hulle is,dit was n misdaad nes gewees en die kerk het hulle verdedig asof dit familie was.
Het die gemeente dan nou so ver afgedwaal dat sy rol in geheel hersien moet word?
Waarom word Levitikus 18:20 en 20:13 nie behoorlik toegepas nie. ?
Miskien as hulle weer terug keer as n kerk en nie n besigheid nie kan dit dalk help
Sinode het geen bestaansreg. Klomp skynheilige bloedsuiers. Hulle walg my geen tyd vir hulle. Hulle is die oorsaak dat predikante & lidmate na ander kerke is. Hulle het die NG Kerk vernietig.